b"\n_START_ARTICLE_\nCampolivar\n_START_SECTION_\nHist\xc3\xb2ria\n_START_PARAGRAPH_\nEl 29 de setembre de 1788, el rei Carles III d'Espanya va concedir, amb la denominaci\xc3\xb3 de Campolivar, el t\xc3\xadtol de bar\xc3\xb3 a Bartolom\xc3\xa9 Musoles i Pastor. La dignitat de bar\xc3\xb3 es va concedir sota una heretat propietat de la fam\xc3\xadlia Musoles a Benifair\xc3\xb3 de les Valls. D'aquesta noble fam\xc3\xadlia van prendre el seu nom aquests terrenys, on els barons posse\xc3\xafen una finca. El tercer bar\xc3\xb3, Ferran Musoles i Arramendia, va manar la construcci\xc3\xb3 en 1864 d'una masia a la finca, amb el nom de Sant Ferran, amb dos torres conformant un castell. Al voltant de la finca s'ha desenvolupat l'actual urbanitzaci\xc3\xb3._NEWLINE_Des dels anys trenta del segle XX, quan la Cooperativa d'Agents Comercials va adquirir una part dels terrenys de la carretera de B\xc3\xa9tera, Campolivar esdevingu\xc3\xa9 en lloc d'esbarjo d'importants fam\xc3\xadlies de la burgesia valenciana, que va adquirir finques i va edificar confortables vil\xc2\xb7les on gaudir de l'estiu._NEWLINE_Eclesi\xc3\xa0sticament pertany, hist\xc3\xb2ricament, a la parr\xc3\xb2quia del Salvador, de Godella; el quinze d'agost de 1948 es va celebrar la primera missa en una ermita dedicada a la Verge dels Desemparats, constru\xc3\xafda en una c\xc3\xa8ntrica pla\xc3\xa7a de la zona, per al culte dels feligresos ve\xc3\xafns._NEWLINE_Als anys vuitanta del segle XX es van desenvolupar l'\xc3\xa0rea m\xc3\xa9s propera a la construcci\xc3\xb3 original, al sur de l'antiga finca, arribant al terme municipal de Paterna."